اوتگن هفته ده ترکیه نینگ ایچکی و تشقی سیاستی گه کتته تاثیر قالدیره دیگن ایککی مهم ینگی لیک یوز بیردی. بیرینچی ینگی لیک, آگست آیی نینگ ۱۰ نچی کونیده بولیب اوتگن جمهوررئیس لیگی سیلاو لری نتیجه سیده رای لرنینگ ۵۱,۸ فایزی نی کسب ایتیب ترکیه جمهوریتی باش وزیری رجب طیب اردوغان نینگ ترکیه نینگ ۱۲ نچی جمهوررئیسی اوله راق سیلنگن لیگی دن عبارت. شوندای قلیب اردوغان, میلادی ۲۰۰۲ نچی ییلی دن بیری ۹ نچی مراتبه بولیب اوتگن سیلاو لر ده هم موفق بولیب چیقگن بولدی. باشقه ایککی کاندید دن عبارت جمهوریت خلق, ملیتچی حرکت حزبی و قالگن ۱۲ حزب نینگ کاندیدی بولگن اکمل الدین احسان اوغلی ۳۸,۴ و خلق لرنینگ دموکراتیک حزبی نینگ کاندیدی صلاوالدین دیمیرتاش نینگ ایسه ۹,۸ فایز رای کسب ایتیش گه موفق بولگن لیگی کوریندی. اوشبو نتیجه لر, اساساً حزب لر گه تینگن بولیشی گه قره مسدن, کاندید لرنینگ هم کوچی نی کورسه تیب بیردی. اوشبو جهت دن آلیب قره گنده عدالت و توسعه حزبی نینگ اساسچی لری دن بیری بولگن و خودی منه شو حزب نینگ رهبری بولیب کیلگن رجب طیب اردوغان نینگ ۱۲ ییل دن بیری سیاست ساحه سی ده اینگ کتته موفقیت نی قول گه کریتیتگن لیگی کورینماقده. ایندی اردوغان نینگ جمهوررئیس لیگی وظیفه سی نینگ باشلب کیتیشی آرتیدن ترکیه قندای بیر سیاست گ ایگه بوله دی؟ ینگی باش وزیر و عدالت و توسعه حزبی نینگ ینگی رهبری کیم دن عبارت بوله دی؟ اوشبو نتیجه آرتیدن اوپوزسیون ده گی حزب لر قندای بیر سیاست آلیب باره دی؟ اینیقسه جمهوریت خلق و ملیتچی حرکت حزب لری نینگ اوشبو نتیجه آرتیدن قندای بیر سیاست آلیب باره دیگن لیک لری خصوصیده باش قاتریلماقد. عینی دمده اوشبو سیلاو لر جریانی ده رای میزانی نی ایککی قوات گه آرتریب یوبارگن کُرد حرکتی و رهبری نینگ بوندن کیین قندای بیر سیاست آلیب باره دیگن لیگی توغری سیده هم بحث ایتیلماقده. دیمیرتاش کردچیلیک گه تینگن سیاستی نی دوام ایتتره دی می یاکه ترکیه نینگ برچه قسم لری نی قمریدیگن چپ گرا سیاست لری نی آلیب باره دی می؟ قیسقه قلیب ایتیلگنده, آگست آیی نینگ ۱۱ نچی کونیدن کیین ترکیه ده سیاسی فعالیت لرنینگ میزانی آرتیب کیته دی. ترکیه نینگ فقط گینه ایچکی ایمس, بلکه تشقی سیاستی بوییچه هم ینگی بیر دور باشلب کیته دی. اوشبو موضوع بیلن علاقه لی اینگ مهم ینگی لیک ایسه, بره ک اوبه مه رهبریتی نینگ عراق ده داعش گه قرشی ایریم هوائی عملیات لر اویشترگن لیگی دن عبارت. اوشبو عملیات هم اوبه مه نینگ تشقی سیاستی و همده منطقه و ترکیه جهتی دن اوزی گه خاص بیر اهمیت گه ایگه. اوشبو عملیات لر بیلن اوبه مه نینگ سیاست لری نینگ اوزگرگن لیگی بلدریلرایکن, ترکیه جهتی دن ایسه داعش تمانیدن آلیب قاچیریلگن ۴۹ نفر ترک تبعه سی نینگ قویب یوباریلیشی بیلن علاقه لی امید لرنینگ پیدا بولیب قالیشی ممکن. کینگ کولملی اوله راق اویلنگنده اوشبو عملیات لرنینگ عراق و سوریه نینگ کیله جگی جهتی دن مهم ایکن لیگی کورینماقده. اوبه مه, عراق ده سیاسی بیرلیک نینگ تامین ایتیلگونگه قدر اوشبو عملیات لرنینگ دوام ایته دیگن لیگی نی ایسله تیب اوتدی. اوشبو بیانات, عراق نینگ اوچ قسم گه بولینه دیگن لیگی گه تیگیشلی سوز لر گه قرشی بیر جواب دن عبارت. باشقه بیر تماندن ایسه, اوشبو عملیات امریکا قوشمه ایالت لری نینگ منطقه ده گی منفعت لری نی انیق بیر شکل ده عکس ایتترماقده. اوبه مه اوشبو عملیات لر بیلن, امریکا قوشمه ایالت لری نینگ کرد لرنینگ مدافعه ایتیلیشی گه اهمیت بیریتگن لیگی نی ینه بیر مرته کورسه تیب بیررایکن, یزیدی لرنینگ قیرغین ایتیلیشی خطری گه قرشی مدافعه ایتیلیشی بیلن انسان حق لری گه تیگیشلی حساسیتی نی کورسه تیب بیرگن بولدی. اوبه مه نینگ اوشبو حساسیتی نینگ ایجابی اوله راق کوتیب آلینگن لیگی گه قره مسدن, برقرار بیر سیاست دن عبارت ایمس لیگی سببلی تنقید ایتیلیتگن لیگی کورینماقده. باشقه بیر تماندن ایسه اوبه مه رهبریتی نینگ, اسرائیل نینگ غزه ده مینگ لب کیشی نی اولدیرگن لیگی یاکه یاره له گن لیگی گه قرشی هیچ قندای بیر عکس العمل کورستمه گن لیگی کوزگه تشلنماقده. ایریم پیت لر ده اوبه مه نینگ اوشبو حساسیتی نی سوریه ده انسان لرنینگ اولدیریلیتگن لیگی گه قرشی هم کورستمیتگن لیگی بیلینماقده. نتیجه ده اردوغان باشچی لیگی ده ینگی سیاسی بیر دور نینگ باشلب کیته دیگن لیگی کورینماقده. براق اوشبو سیاسی پروسه نینگ قندای بیر خصوصیت گه ایگه بوله دیگن لیگی انیق ایمس. اینیقسه, جمهوررئیسی اردوغان نینگ باش وزیر اردوغان دن قندای فرقلی بیر رهبرلیک قلیشی ممکن؟ اردوغان نینگ رهبرلیگی باره سیده ایککی تیوری موجود: بیرینچی سی اردوغان نینگ یومشاق بیر جمهوررئیسی دن عبارت بوله دیگن لیگی دن عبارت. ریاستی بیر سیستم نی آرزو ایتیتگن لیگی گه قره مسدن, اردوغان فقط گینه اساسی قانون و سیاسی موازنه لر گه کوره اوشبو هدفی نی قول گه کریتیش گه حرکت ایته دی. خودی منه شو موضوع ایسه فقط گینه موجود اساسی قانون گه اوزگریش کریتیلیشی بیلن ممکن. قیسقه قلیب ایتیلگنده اردوغان نینگ ایچکی و تشقی سیاست بوییچه ملی و خلق ارا حساسیت لر گه کوره حرکت ایته دیگن لیگی کورینماقده. ایککینچی تیوری گه کوره اردوغان جوده قتتیق و اوتوریتر بیر جمهوررئیسی دن عبارت بوله دی. اوشبو تیوری گه کوره, اردوغان موجود امکانیت لری دن فایده له نیب ریاستی بیر سیستم نی قوریش گه حرکت ایته دی. شوندای قلیب آلگن رای میزانی و سیاسی کوچی گه تیه نیب ریاستی سیستم نینگ حاکم بولیشی اوچون زمینه یره تیش گه انتیله دی. اردوغان اوشبو مقصدی دایره سیده باش وزیر, وزیر لر و حتی دولت نینگ برچه اورگان لری نی اوزی خواهله گنی دیک باشقریش گه حرکت ایته دی. عینی دمده ترکیه نینگ تشقی سیاستی ده بیرته گینه کیشی اوله راق حرکت ایتیب ترکیه نینگ اعتباری نی آرتریب یوباریش گه انتیله دی. خودی منه شوندای بیر وضعیت نینگ اوزی نینگ اولکه ده و منطقه ده جدی عکس العمل لر گه سبب بوله دیگن لیگی هم تورگن گپ. اردوغان نینگ اوشبو ایککی تیوری دن قیسی سی گه اویغون اوله راق حرکت ایته دیگن لیگی توغری سیده حاضرگی کونده انیق روشده بحث ایتیش ممکن ایمس. اردوغان اوتمیش نی بیر تمان گه قویب ۷۷ میلیون لیک ترک نفوسی نینگ قرداش اوله راق یشیدیگن بیر ترکیه نینگ قوریلیشی نی طلب ایتدی. عینی دمده حزب لر آره سیده گی ضررلی جنجال لرنینگ بیر تمان گه قویلیب اوز ارا همکارلیک قلینیشی کیره ک ایکن لیگی نی ایسله تیب اوتدی. همه بیلن کیلیشیلیب آلینیب ترکیه نینگ اقتصادی و سیاسی کوچی نینگ آرتریلیشی نینگ ضروری ایکن لیگی نی بلدردی. قیسقه قلیب ایتگنده اردوغان دیکتاتور لیک یره ته دیگن لیگی تیگیشلی فکر لر نی رد ایتیب, برچه انسان لر نی اوز بغری گه باسه دیگن بیر پیام بیردی. اردوغان نینگ بوندای بیر پیامی نینگ ایچکی و تشقی سیاست جهتی دن مهم ایکن لیگی کورینماقده. اینیقسه عراق, سوریه و منطقه ده گی باشقه اولکه لر ده موجود بولگن جنجال لرنینگ اداغگه ییتیشتریلیشی اوچون ترکیه ده همه تمان لرنینگ بیر یقه دن باش چیقاریش لری ضروری. متحد بیر ترکیه عینی دمده منطقه مقیاس ده گی معما لرنینگ ییچیلیشی توغری سیده هم فعال رول اوینیه آلیش کوچی گه ایگه بوله دی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
